বাঁকুড়া: ট্রেনে কাটা পড়ে মৃত্যু হল এক ভ্যানচালকের। মৃতের নাম রাজু নন্দী মোদক (৩৩)। তাঁর বাড়ি বাঁকুড়া শহরের পাটপুর এলাকায়। রবিবার রাত ১০টা নাগাদ পাটপুর ৪ নম্বর রেল গেটের কাছে লাইন পেরোনোর সময় ট্রেনে কাটা পড়েন রাজু। রাতেই মৃতদেহ উদ্ধার করে বাঁকুড়া রেল পুলিশ। সোমবার ময়না-তদন্তের জন্য দেহ পাঠানো হয় মর্গে। ডাউন আদ্রা-বিষ্ণুপুর লোকাল ট্রেনের ধাক্কাতেই ওই যুবকের মৃত্যু হয়েছে বলে রেল পুলিশ সুত্রে জানা গিয়েছে।